Mulan (film)

Mulan er en amerikansk animert eventyrfilm og fantasymusikal fra 1998 utgitt av Walt Disney Pictures. Filmen handler om den modige piken Mulan som kler seg ut som en mann og tar farens plass i keiserens hær når de fryktede hunerne truer med å angripe Kina. Filmen er basert på den kinesiske legenden om Hua Mulan.

Filmen er den 36. i rekken av Disneys klassikere.

I 2020 kom en nyinnspilling. Denne er laget som realfilm og er regissert av Niki Caro og har Liu Yifei i rollen som Mulan. 

 Handlingsreferat 
Hunerne, som blir ledet av den hensynsløse Shan Yu, invaderer det keiserlige Kina ved å komme seg gjennom den kinesiske muren. Den kinesiske keiseren mobiliserer militæret, og innfører verneplikt som krever at en mann fra hver familie skal bli med i det kinesiske militæret. Mulan får høre at hennes gamle far Fa Zhou, den eneste mannen i deres familie og en tidligere krigsveteran, skal ut i krig nok en gang, blir hun engstelig på grunn av hans svekkede helse. Fa Mulan tar farens gamle rustning, og klipper det lange håret, og forkler seg som en mann, slik at hun kan verve seg i stedet for sin far. 

Familien får raskt vite om det hun har gjort, og ber til familiens forfedre for Mulans sikkerhet. Forfedrene bestiller sin "store steindrage" for å beskytte Mulan. De sender den lille dragen Mushu, en vanæret tidligere verge, for å vekke steindraken, men han ødelegger dragen ved et uhell. Mushu skjuler dette for forfedrene, og bestemmer seg for å beskytte Mulan selv. Mulan rapporterer til treningsleiren, og passerer som mann, selv om hennes militære ferdigheter mangler. Under ledelse av kaptein Li Shang blir hun og hennes med-soldater Yao, Ling og Chien-Po gradvis mer trente krigere. 

Mushu ønsker å se Mulan lykkes, og finner på en falsk ordre fra Shangs far, General Li, og beordrer Shang til å forsterkningen en avdeling. De legger ut, men kommer frem til et utbrent leir, og oppdager at hunerne allerede har massakrert general Li og troppene hans. Da forsterkningen forlater fjellene, blir de tatt i bakhold av Hunerne. Mulan bruker en kanon for å forårsake et skred som begraver de fleste angriperne. Mulan får ett kutt i brystet, og bedraget hennes blir avslørt når såret skal bandasjeres. I stedet for å henrette Mulan som loven krever, sparer Shang livet hennes, men utviser henne fra militæret. 

Mulan får følge med når rekruttene drar til den keiserlige byen, for å rapportere nyheten om hunernes ødeleggelse. Imidlertid oppdages det at flere hunere, inkludert Shan Yu, har overlevd. Mulan får øye på dem når de er på vei til byen, med den hensikt å ta keiseren til fange. I den keiserlige byen forsøker Mulan å overbevise kaptein Shang om Shan Yu, men til ingen nytte. Hunerne fanger keiseren og tar kontroll over palasset. Med Mulans hjelp kommer Yao, Ling og Chien-Po seg usett inn i palasset. Med Shangs hjelp beseirer de Shan Yu og hans håndlangere. Mulan lokker Hn-lederen opp på taket, hvor de slåss en-mot-en. I mellomtiden handler Mushu etter Mulans instruksjoner og signal for å skyter en rakett mot Shan Yu hvor de håper at han skal dø i eksplosjonen.

 Om filmen 

 Popularitet og økonomi 
Mulan innbrakte $303,5 millioner på verdensbasis, hvorav $120,6 millioner i USA. Den havnet på 13. plass over de mest innbringende filmene i USA i 1998. Sett i forhold til samtidige Disney-filmer ble den en moderat suksess. Den ble også vist i Kina, men ble ingen suksess der.

Produksjonskostnadene var på $90 millioner.

 Anmelderne 
Den ble godt mottatt av anmelderne, noe som gjenspeiles i at den har fått 86 % på Rotten Tomatoes. Den amerikanske filmkritikeren Roger Ebert gav den 3,5 av 4 stjerner, mens Leonard Maltin har gitt den 3 av 4 stjerner.

Også norske anmelderen gav den god omtale.

 Priser 
Den ble nominert i 12 kategorier ved Annie Awards og vant ti, inkludert for beste animasjonsfilm.

 Annet 
Den var den første av tre filmer produsert i Disney-MGM Studios i Orlando, Florida. 

 Rolleliste (stemmegivere) 
 Rolle  Engelske stemmer  Norske stemmer Mulan Ming-Na Wen (dialog)Lea Salonga (sang) Jannike Kruse (dialog)Sissel Heibek (sang) Kaptein Li Shang  B.D. Wong (dialog)Donny Osmond (sang) Trond Teigen Mushu  Eddie Murphy  Åsleik Engmark Shan Yu  Miguel Ferrer  Lasse Lindtner Ling Gedde Watanabe (dialog)Matthew Wilder (sang) Aksel Hennie (dialog)Kim Fangen (sang) Yao Harvey FiersteinHarald Mæle Chien-Po Jerry Tondo Stig Krogstad Chi-Fu  James Hong  Kim Fangen Bestemor Fa  June Foray (dialog)Marni Nixon (sang)  Turid Balke Fa Zhou  Soon-Tek Oh  Bjørn Jenseg Keiseren  Pat Morita  Espen Skjønberg Første forfader  George Takei  Lasse Kolstad Makefinneren  Miriam Margolyes  Kjersti Fjeldstad Fa Li  Freda Foh Shen  Susanne Fuhr General Li  James Shigeta  Knut Risan

 Sanger 
 Ære til din ætt
 Gudny Aspaas
 Kari Gjærum
 Kari Iveland
 Susanne Fuhr
 Anine Kruse
 Anne Aartun
 Turid Balke
 Sissel Heibek
 Eva Gullvåg Aasgaard
 Speilbildet
 Sissel Heibek
 Jeg skal gjøre mannfolk av deg
 Trond Teigen
 Stig Krogstad
 Harald Mæle
 Kim Fangen
 Åsleik Engmark
 Sissel Heibek
 Den piken du har kjær
 Kim Fangen
 Stig Krogstad
 Sissel Heibek
 Harald Mæle

 Referanser 

 Eksterne lenker 


Kategori:Filmer fra 1998
Kategori:Animerte eventyrfilmer fra USA
Kategori:Animerte fantasyfilmer fra USA
Kategori:Animerte filmmusikaler fra USA
Kategori:Animerte barnefilmer fra USA
Kategori:Disney-filmer
Kategori:Engelskspråklige filmer
Kategori:Vinnere av Annie Award for beste animasjonsfilm
Kategori:Animerte filmer med antropomorfe dyr
Kategori:Filmer lagt til Kina
Kategori:Animerte actionfilmer fra USA